നോഡ്.ജെഎസ് വികസിപ്പിച്ചത് റിയാൻ ഡാൾ ആണ്, ലിനക്സിനു മാത്രം പിന്തുണ നൽകിയ 2009 ലായിരുന്നു അത് ആദ്യമായി പുറത്തിറങ്ങിയത്. ജോയ്ൻറ് എന്ന കമ്പനിയാണ് നോഡ്.ജെഎസ് സ്പോൺസർ ചെയ്തത്, വികസനവും റിലീസുകളും ജോയിൻറ് ഇൻകോർപ്പറേഷൻറെ കീഴിലാണ്. ബ്രൂക്ലിനിൽ താമസിക്കുന്ന ഒരു അമേരിക്കൻ ഫ്രീലാൻസ് പ്രോഗ്രാമറാണ് റിയാൻ. അദ്ദേഹത്തിൻറെ പ്രവർത്തനം ഇൻററപ്റ്റിബിൾ പാഴ്സറുകൾ, ഇവൻറ് ലൂപ്പുകൾ, പ്രതികരണ സമയ ഹിസ്റ്റോഗ്രാം എന്നിവ ഉൾപ്പെടുന്നു. എബ് വെബ് സെർവർ, നിഗ്നിസ് എന്ന പേരിൽ "ഇ വൈ" ലോഡ് ബാലൻസർ ഘടകം തുടങ്ങിയ നിരവധി ഓപ്പൺ സോഴ്സ് പ്രോജക്ടുകളുടെ നിർമ്മാതാവാണിത്. ഫിളിക്കറിൽ ഒരു ഫയൽ അപ്ലോഡ് ചെയ്യുമ്പോൾ പ്രോഗ്രസ്സ് ബാർ കണ്ടപ്പോഴാണ് നോഡ്.ജെഎസ് സൃഷ്ടിക്കാൻ ഡാളിന് പ്രചോദനം നൽകിയത്. എത്രമാത്രം ഫയലാണ് അപ്ലോഡ് ചെയ്യുന്നതെന്ന് ബ്രൗസറിന് അറിയില്ല. അത് വെബ്ബ് സെർവറിനോട് അന്വേഷിക്കണമായിരുന്നു. ഡാൾ ഇതിനൊരു എളുപ്പമാർഗ്ഗം കണ്ടെത്തി.

2009 ൽ എറ്റവും പ്രശസ്തമായ വെബ്ബ് സെർവറായ അപ്പാച്ചെ വെബ്ബ് സെർവറിൻറെ പരിമിതമായ സാമഗ്രികളെ പറ്റി ഡാൾ വിമർശിച്ചു. പതിനായിരക്കണക്കിന് കണക്ഷനുകൾ കൈകാര്യം ചെയ്യാനും ഏറ്റവും കൂടുതൽ ഉപയോഗിക്കുന്ന കോഡ് (സീക്വൻഷ്യൽ പ്രോഗ്രാമിങ്),ഒരേ സമയം കണക്ഷനുകളുടെ കാര്യത്തിലുള്ള കോഡുകളെല്ലാം, മുഴുവൻ പ്രക്രിയയും അല്ലെങ്കിൽ വിവിധ സഞ്ചയ നിർവഹണത്തെയും തടഞ്ഞു.

2009 നവംബർ 8 ന് യൂറോപ്യൻ ജെ.എസ്.കോൺഫിൽ ഡാൽ പദ്ധതി അവതരിപ്പിച്ചു. നോഡ്.ജെഎസ് ഗൂഗിളിൻറെ വി8 ജാവാസ്ക്രിപ്റ്റ് എഞ്ചിൻ, ഒരു ഇവൻറ് ലൂപ്പ്, നിമ്ന തലത്തിൽ (low level) ഐ / ഒ എപിഐ എന്നിവ കൂട്ടിച്ചേർത്തു.

2010 ജനുവരിയിൽ നോഡ്.ജെഎസ് എൻവയർമെൻറ് എം.പി.എം എന്ന പേരിൽ ഒരു പാക്കേജ് മാനേജർ അവതരിപ്പിച്ചു. പ്രോഗ്രാമർമാർ നോഡ്.ജെഎസ് ലൈബ്രറികളുടെ സോഴ്സ്കോഡ് പ്രസിദ്ധീകരിക്കാനും പങ്കിടാനും പാക്കേജ് മാനേജർ സഹായിക്കുന്നു, കൂടാതെ ലൈബ്രറികളുടെ ഇൻസ്റ്റാളേഷൻ(സോഫ്‌റ്റ്‌ വെയർ ഒരു കമ്പ്യൂട്ടറിൻറെ ഹാർഡ്‌ വെയറിലേക്ക്‌ പകർത്തുന്ന പ്രക്രിയ), പുതുക്കൽ, അൺഇൻസ്റ്റാളേഷൻ എന്നിവ രൂപകൽപ്പന ചെയ്യുന്നതാണ് ഇത്. 

2011 ജൂണിൽ, മൈക്രോസോഫ്റ്റ്, ജോയ്ൻറ് നോഡ്.ജെഎസിൻറെ ഒരു വിൻഡോസ് പതിപ്പാണ് നടപ്പിലാക്കിയത്. നോഡ്.ജെഎസ് വിൻഡോസ് പിന്തുണയ്ക്കുന്ന പതിപ്പ് 2011 ജൂലൈയിൽ പുറത്തിറങ്ങി. 

ജനുവരി 2012 ൽ ഡാൽ വിട്ടുനിന്നപ്പോൾ, എൻപിഎം ക്രിയേറ്ററും സഹപ്രവർത്തകനുമായ ഐസക് ഷ്ല്യൂറ്റർ ആണ് പ്രൊജക്ട് മാനേജ് ചെയ്യതത്. തിമോത്തി ജെ. ഫോണ്ടെയ്ൻ ഈ പദ്ധതിയെ നയിക്കുമെന്ന് 2014 ജനുവരിയിൽ ഷ്ല്യൂറ്റർ പ്രഖ്യാപിക്കുകയുണ്ടായി.

ഡിസംബറിൽ, ഫെഡോർ ഇൻഡൂട്ടൈ നോഡ്.ജെഎസിൻറെ ഫോർക്കായ ഐഒ.ജെഎസ്(io.js) ആരംഭിച്ചു. ജോയിൻറ് ഭരണത്തെക്കുറിച്ചുള്ള ആഭ്യന്തര കലഹം മൂലം, ഐഒ.ജെഎസ് ഒരു പ്രത്യേക സാങ്കേതിക സമിതിക്ക് ഒരു തുറന്ന ബദൽ ഭരണകർത്തൃത്വം ആയി രൂപപ്പെടുത്തി. നോഡ്.ജെഎസിൽ നിന്ന് വ്യത്യസ്തമായി, ഗൂഗിൾ വി8 ജാവാസ്ക്രിപ്റ്റ് എഞ്ചിൻറെ ഏറ്റവും പുതിയ പതിപ്പുകളോടെ ഐഒ.ജെഎസിനെ നിലനിർത്താൻ സൃഷ്‌ടികർത്താക്കൾ ആലോചിച്ചിരുന്നു.

2015 ഫെബ്രുവരിയിൽ ഒരു നിഷ്പക്ഷ നോഡ്.ജെഎസ് ഫൗണ്ടേഷൻ രൂപീക രിക്കുന്നതിനുള്ള നിർദ്ദേശം നൽകി. 2015 ജൂൺ ആയപ്പോഴേക്കും നോഡ്.ജെഎസ്, ഐഓ.ജെഎസ് കമ്മ്യൂണിറ്റികൾ നോഡ്.ജെഎസ് ഫൗണ്ടേഷന്റെ കീഴിൽ ഒരുമിച്ച് പ്രവർത്തിക്കാൻ വോട്ടുചെയ്തു. 

സെപ്തംബർ 2015 ൽ, നോഡ്.ജെഎസ് v0.12, ഐഓ.ജെഎസ് v3.3 എന്നിവ നോഡ് v4.0- ലേക്ക് ഒരുമിച്ച് കൂട്ടി ചേർത്തു. ഇത് വി8 ഇ.എസ്6(ES6) സവിശേഷതകളെ നോഡ്.ജെഎസിലേക്കും, വിതരണ ചക്രത്തിനുള്ള (release cycle) ഒരു ദീർഘകാല പിന്തുണ നൽകി. 2016 വരെ, ഐഓ.ജെഎസ് വെബ്സൈറ്റ് ഡവലപ്പർമാർ നോഡ്.ജെഎസിലേക്ക് തിരികെ മാറുന്നു എന്ന് ശുപാർശ ചെയ്യുകയും, ലയനം മൂലം ഐഓ.ജെഎസിൻറെ കൂടുതൽ റിലീസുകൾ ആസൂത്രണം ചെയ്തിട്ടില്ല.

പ്ലാറ്റ്ഫോം രൂപകൽപന
അവലോകനം
ചരിത്രം
പതിപ്പുകൾ